open-index/open-wikipedia-markdown huggingface dataset:
Κοινοπολιτεία της Καταλονίας

μικρογραφία|Οι τέσσερις πρόεδροι της Κοινοπολιτείας της Καταλονίας
Η **Κοινοπολιτεία της Καταλονίας** (καταλανικά: *Mancomunitat de Catalunya*) ήταν θεσμός που μεταξύ 1914 και 1925 ενοποίησε τις τέσσερις επαρχίες της Καταλονίας. Παρότι οι λειτουργίες της δεν ξεπερνούσαν αυτές των Συμβουλίων των Επαρχιών, η Κοινοπολιτεία αποτέλεσε ορόσημο στη σύγχρονη καταλανική ιστορία διότι για πρώτη φορά μετά το 1714 και την κατάργηση των καταλανικών κυβερνητικών θεσμών από τον Φίλιππο Ε΄, η Καταλονία αποκτούσε ένα κοινό σώμα οι λειτουργίες του οποίου εκτείνονταν σε όλη την έκτασή της θέτοντας το θεσμικό προηγούμενο για την ανασύσταση της Ζενεραλιτάτ. Πρωτοπόρος της ίδρυσής της ήταν ο πολιτικός Ενρίκ Πρατ ντε λα Ρίβα, που διατέλεσε και πρόεδρός της από το 1914 μέχρι τον θάνατό του το 1917, όταν τον αντικατέστησε ο Ζοζέπ Πουτς ι Καδαφάλκ μέχρι το 1923. Η δικτατορία του Μιγέλ Πρίμο δε Ριβέρα, ενάντια στην οποιαδήποτε μορφή αυτοδιοίκησης για τις περιφέρειες της Ισπανίας, την κατάργησε το 1925.

Η Καταλανική Κονοπολιτεία είχε ξεκάθαρες εκσυγχρονιστικές προτεραιότητες και έφερε εις πέρας σημαντικά έργα αναφορικά με τις συγκοινωνίες, τη δημόσια υγεία, την κουλτούρα (όντας ο θεσμικός εκφραστής των ιδεών του νοουσεντίσμε), την τεχνολογική ανάπτυξη και την βελτίωση της αγροτικής και βιομηχανικής παραγωγής, βελτιώνοντας το επίπεδο ζωής κυρίως στα καταλανικά χωριά. Επίσης ήταν ο θεσμός που προώθησε τις αρχαιολογικές έρευνες στον χώρο της αρχαιοελληνικής αποικίας του Εμπορίου.

## Παραπομπές


## Εξωτερικοί σύνδεσμοι

* Xarxa Audiovisual Local: «Somiar un país, construir un somni ». Σειρά ντοκιμαντέρ αφιερωμένων στα 100 χρόνια ίδρυσης της Κοινοπολιτείας της Καταλονίας.

Κατηγορία:Ιστορία της Καταλωνίας
Κατηγορία:Πολιτικοί θεσμοί της Ισπανίας
Ανάκτορο Ποτάλα

Το **ανάκτορο Ποτάλα** (θιβετιανά: ཕོ་བྲང་པོ་ཏ་ལ་) ήταν η κύρια κατοικία του Δαλάι Λάμα, μέχρι την φυγή του στην Ινδία μετά τη θιβετιανή εξέγερση το 1959. Βρίσκεται στη Λάσα, Θιβέτ. Σήμερα στεγάζει μουσείο και το 1994 ανακηρύχθηκε μνημείο παγκόσμιας κληρονομιάς από την UNESCO. To παλάτι πήρε το όνομά του από το όρος Ποταλάκα, μυθική κατοικία του μποντισάτβα Αβαλοκιτεσβάρα.

Η κατασκευή του ανακτόρου άρχισε από τον 5ο Δαλάι Λάμα, το 1645, όταν ένας από τους πνευματικούς καθοδηγητές του, υπέδειξε ότι ο χώρος ήταν ιδανικός για έδρα της κυβέρνησης, ανάμεσα στα μοναστήρια Ντρέπουνγκ και Σέρα και την παλιά πόλη της Λάσα. Μπορεί να βρίσκεται στη θέση να υπήρχε ένα παλαιότερο οχυρό, γνωστό ως Λευκό ή Κόκκινο Παλάτι, κατασκευασμένο από τον Σονγκτσάν Γκάμπο το 637. Ο Δαλάι Λάμα και η κυβέρνησή του μετακινήθηκαν στο Λευκό Παλάτι το 1649. Η κατασκευή του ανακτόρου διήρκησε μέχρι το 1694, καθώς το Κόκκινο Παλάτι προστέθηκε την περίοδο 1690-94. Χρησιμοποιήθηκε ως το χειμερινό ανάκτορο του Δαλάι Λάμα.

Το κτίριο έχει μήκος 400 μέτρα στον άξονα ανατολής-δύσης και 350 μέτρα στο άξονα βορρά-νότου, με τους κεκλιμένους πέτρινους πύργους να έχουν κατά μέσο όρο πάχος 3 μέτρα και 5 μέτρα πάχος στη βάση, ενώ χαλκός έχει χυθεί στα θεμέλιά του, ώστε να βελτιωθούν τα αντισεισμικά χαρακτηριστικά του. Το δεκατριών ορόφων κτίριο έχει πάνω από 1.000 δωμάτια, 10.000 ιερά και πάνω από 200.000 αγάλματα. Έχει ύψος 117 μέτρα και είναι κτισμένο στην κορυφή του Μάρπο Ρι, στον Κόκκινο Λόφο.


Lhasa-Potala-16-Roter Palast-2014-gje.jpg|
Lhasa-Potala-28-Aufstieg-2014-gje.jpg|
Lhasa-Potala-46-Klosterhof-2014-gje.jpg|
Lhasa-Potala-62-Nordseite-Abstieg-2014-gje.jpg|
Lhasa-Potala-Ausblick-02-2014-gje.jpg|
Lhasa-Potala-nachts-12-gespiegelt-2014-gje.jpg|


## Παραπομπές


κατηγορία:Πολιτισμός του Θιβέτ
Ποταλα
κατηγορία:Κτίρια και κατασκευές στην Κίνα
κατηγορία:Μνημεία Παγκόσμιας Κληρονομιάς στην Κίνα
Κατηγορία:Δαλάι Λάμα
Γιόχαν Κρίστοφ Μπαχ

Ο **Γιόχαν Κρίστοφ Μπαχ** (γερμ.:*Johann Christoph Bach*, Άρνσταντ, 8 Δεκεμβρίου 1642 - Άιζεναχ, ταφή 2 Απριλίου 1703) ήταν Γερμανός συνθέτης και οργανίστας, γιος του Χάινριχ Μπαχ, ο οποίος υπήρξε επίσης δάσκαλός του στη μουσική. Το 1663 ανέλαβε τη θέση του οργανίστα στο παρεκκλήσι του κάστρου του Άρνσταντ και δύο χρόνια αργότερα στην εκκλησία του Αγ. Γεωργίου στο Άιζεναχ, όπου έζησε μέχρι το θάνατό του. Με το δημοτικό συμβούλιο της πόλης ήρθε αρκετές φορές σε σύγκρουση. Ενόσω ήταν οργανίστας στο Άιζεναχ κατείχε επίσης θέση τσεμπαλίστα στην αυλή του δούκα του Άιζεναχ, με Καπελμάιστερ τον Ντάνιελ Έμπερλιν. Εκεί βρισκόταν την ίδια περίοδο και ο εξάδελφός του, βιολιστής, Γιόχαν Αμπρόζιους Μπαχ, πατέρας του Γιόχαν Σεμπάστιαν Μπαχ. Ο τελευταίος θα πρέπει να αποκόμισε τις πρώτες του εμπειρίες στο εκκλησιαστικό όργανο χάρη στον Γιόχαν Κρίστοφ και στη Γενεαλογία του αναφέρεται με εκτίμηση στις ικανότητες του θείου του, χαρακτηρίζοντάς τον «εμβριθή συνθέτη». Ομοίως, στη Νεκρολογία που έγραψε ο Καρλ Φίλιπ Εμάνουελ Μπαχ για τον πατέρα του, ο Γιόχαν Κρίστοφ χαρακτηρίζεται ως ικανός τόσο στο να εφευρίσκει «όμορφες ιδέες» όσο και στο να εκφράζει «το νόημα των λέξεων».

Από τις συνθέσεις του διασώζονται ελάχιστες, ενώ και η χρονολόγησή τους παρουσιάζει δυσκολίες. Ιδιαίτερη μνεία κάνει ο Καρλ Φίλιπ Εμάνουελ Μπαχ στο κοντσέρτο *Es erhub sich ein Streit* που αποτελείται από 22 μέρη και συγκαταλέγεται στα σπουδαιότερα φωνητικά έργα του 17ου αιώνα.

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

Κατηγορία:Οικογένεια Μπαχ
Μπαχ
Κατηγορία:Γερμανοί συνθέτες κλασικής μουσικής
Ωραίο μου πλυντήριο

Το ***Ωραίο μου πλυντήριο*** (πρωτότυπος τίτλος: ***My Beautiful Laundrette***) είναι βρετανική ταινία του 1985 σε σκηνοθεσία του Στίβεν Φρίαρς.

## Πλοκή
Ο Ομάρ είναι Πακιστανός μετανάστης που ζει με την οικογένειά του στο Λονδίνο. Προκειμένου να έχει δικό του εισόδημα ανοιγεί το εγκαταλελειμμένο από την οικογένειά του καθαριστήριο ρούχων. Ο Τζόνι είναι Άγγλος σκίνχεντ που έχει γίνει μέλος σε μια συμμορία του δρόμου που κάνει καταστροφές.

Οι δυο τους ήταν συμμαθητές στο σχολείο και ξανασυναντιούνται μετά από χρόνια. Ο Ομάρ προτείνει στον Τζόνι να δουλέψει στο καθαριστήριο και ο Τζόνι δέχεται. Τότε ξεκινά και η σχέση τους, η οποία όμως πρέπει να μείνει κρυφή, επειδή δεν θα την αποδεχτούν η παρέα του Τζόνι και η οικογένεια του Ομάρ.

## Διανομή
*Γκόρντον Γουαρνέκι ως Ομάρ
*Ντάνιελ Ντέι-Λιούις ως Τζόνι

## Βραβεία/Διακρίσεις
Η ταινία έλαβε υποψηφιότητα για το Όσκαρ Καλύτερου Πρωτότυπου Σεναρίου και για το BAFTA  καλύτερου πρωτότυπου σεναρίου.
## Παραπομπές


Κατηγορία:Βρετανικές ταινίες της δεκαετίας 1980
Κατηγορία:Ταινίες με θέμα τη μετανάστευση
Κατηγορία:Ταινίες σχετικά με τον νεοναζισμό
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Ταινίες του 1985
Κατηγορία:Βρετανικές αισθηματικές κωμικές ταινίες
Κατηγορία:Αγγλόφωνες ταινίες
Κατηγορία:Βρετανικές δραματικές κωμικές ταινίες
Κατηγορία:Ταινίες σε σκηνοθεσία Στίβεν Φρίαρς
Κατηγορία:Βρετανικές ανεξάρτητες ταινίες
Περιοχή Χάι

Το **Περιοχή Χάι** (Αγγλικά: *Hai District* Σουαχίλι: *Wilaya ya Hai*), είναι μία από τις επτά περιοχές στην Περιφέρεια Κιλιμαντζάρο *(Kilimanjaro Region)* της Τανζανίας. Η περιοχή δημιουργήθηκε το 1975 από την αρχική Περιοχή Μόσι *(Moshi District)*. Συνορεύει προς τα βόρεια με το Εθνικό Πάρκο Κιλιμαντζάρο *(Kilimanjaro National Park)*, στα νότια και δυτικά από την Περιφέρεια Αρούσα *(Arusha Region)*, δυτικά με την Περιοχή Σίχα *(Siha District)* και ανατολικά με την Αστική Περιοχή Μόσι *(Moshi Urban District)*, την Αγροτική Περιοχή Μόσι *(Moshi Rural District)* και την Περιοχή Ρόμπο *(Rombo District)*.

Η πλειοψηφία των κατοίκων στην περιοχή είναι της φυλής *Wachaga*, όπου ομιλούν διάφορες διαλέκτους όπως *Kimachame* και *Wamasama*.

Η **Επαρχία Χάι** *(Hai District)*, βρίσκεται στις πλαγιές του Όρους Κιλιμαντζάρο όπου υπάρχουν 4 κλιματικές ζώνες:
* Η Ζώνη Κορυφής: του όρους, βρίσκεται σε υψόμετρο 1.800 μέτρων πάνω από την επιφάνεια της θάλασσας με την κορυφή του *Kibo*. Το 27 τοις εκατό της περιοχής είναι κυρίως οι τομείς των εθνικών και των αποθεματικών πάρκων και δεν έχει μόνιμους κατοίκους.
* Η Άνω Ζώνη: βρίσκεται σε υψόμετρο μεταξύ 1.666 και 1.800 μέτρων πάνω από την επιφάνεια της θάλασσας. Κατάλληλη για την καλλιέργεια καφέ και μπανάνας. Η πλειοψηφία των κατοίκων της είναι μικρής κλίμακας αγρότες, επίσης κτηνοτρόφοι αγελάδων γαλακτοπαραγωγής καθώς και στην πώληση γάλακτος.
* Η Κεντρική Ζώνη: βρίσκεται σε υψόμετρο μεταξύ 900 έως 1.666 μέτρα πάνω από την επιφάνεια της θάλασσας. Η ετήσια βροχόπτωση που λαμβάνει, κυμαίνεται μεταξύ 700 έως 1.250 mm· Γεωργικά ομοιάζει με την Άνω Ζώνη.
* Η Κάτω Ζώνη: βρίσκεται σε υψόμετρο 900 μέτρα πάνω από την επιφάνεια της θάλασσας. Εδώ η ετήσια βροχόπτωση κυμαίνεται μεταξύ 500-700 mm. Καλλιεργούνται φασόλια, καλαμπόκι, ηλίανθος και ρύζι.

Η συνολική έκτασή της περιοχής, είναι 902,28 τ.χλμ.. Διοικητικά, διαιρείται σε 14 Τμήματα, 60 Χωριά και 248 Οικισμούς. Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Χάι *(Hai District)*, ήταν 210.533 άτομα.

## Τμήματα
Η Περιοχή Χάι *(Hai District)*, διαιρείται διοικητικά σε 14 Τμήματα:

## Τοπικά τραστ νερού
Στην Περιοχή Χάι *(Hai District)*, το 80% των κατοίκων έχουν καθαρό πόσιμο νερό και υπάρχουν υπό κατασκευή, δύο νέα έργα ύδρευσης, για να βοηθήσουν τον υπόλοιπο πληθυσμό. Αυτά ανήκουν και λειτουργούν από τους κατοίκους του Χάι και αυτό τους καθιστά υπόλογους για τους δικό τους νερό.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Ρόμπο
* Περιοχή Σάμε
* Περιοχή Μουάνγκα
* Αγροτική Περιοχή Μόσι
* Αστική Περιοχή Μόσι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Κιλιμαντζάρο
Κατηγορία:Επαρχίες της Τανζανίας
Σάμε

Η **Σάμε** *(Same)*, είναι η διοικητική πρωτεύουσα στην Περιοχή Σάμε, στη βόρεια Τανζανία κοντά στα σύνορα με την Κένυα. Το 2012, είχε 25.794 κατοίκους.

## Μεταφορές
Εξυπηρετείται από ένα σιδηροδρομικό σταθμό στην γραμμή Τάνγκα *(Tanga line)* του εθνικού σιδηροδρομικού δικτύου.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Σάμε

## Παραπομπές


## Εξωτερικοί σύνδεσμοι
*  MSN Map

Κατηγορία:Κατοικημένες περιοχές στην Περιφέρεια Κιλιμαντζάρο
Μουάνγκα

Η **Μουάνγκα** *(Mwanga),* είναι μια πόλη στη βόρεια της Τανζανίας, στους πρόποδες των βορείων Ορέων Πάρε. Είναι η επαρχιακή πρωτεύουσα της Περιοχής Μουάνγκα *(Mwanga District)*.

## Μεταφορές
Ο ασφαλτοστρωμένος οδικός κορμός T2 από το Νταρ ες Σαλαάμ προς Αρούσα, περνά μέσα από την πόλη.

Η Σιδηροδρομική Γραμμή Ουσαμπάρα *(Usambara Railway)* από την Τάνγκα προς την Αρούσα, επίσης περνά μέσα από την πόλη.

## Πληθυσμός
Σύμφωνα με την Εθνική Απογραφή της Τανζανίας του 2012, ο πληθυσμός στην πόλη Μουάνγκα (Αστικό Τμήμα Μουάνγκα - *Mwanga Urban Ward*), ήταν 15.783 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιοχή Μουάνγκα

## Παραπομπές


Κατηγορία:Κατοικημένες περιοχές στην Περιφέρεια Κιλιμαντζάρο
Μάχη στον Πλαταμώνα (Καβάλας)

Η **Μάχη στον Πλαταμώνα (Καβάλας)** ή **μάχη στο Ολατζάκ** πραγματοποιήθηκε στα τέλη Ιουλίου του 1944 μεταξύ των αντιστασιακών του ΕΛΑΣ και του Βουλγαρικού στρατού κατοχής.

## Ευρύτερο πλαίσιο
Παρόλη τη δυσχερή θέση των δυνάμεων του ΕΛΑΣ στην περιοχή, ο ΕΛΑΣ όπου είχε δυνατότητα κτυπούσε Βουλγαρικούς στόχους.

## Προετοιμασία μάχης
Οι δυνάμεις του ΕΛΑΣ ήταν υποσιτιζόμενες και κακά εξοπλισμένες, αλλά με εντολή του Λοχαγού Κωνσταντάρα επιτέθηκαν στις υπέρτερες Βουλγαρικές δυνάμεις τις οποίες και αιφνιδίασαν.

## Μάχη
Η μάχη κράτησε πέντε ώρες, με αρκετές απώλειες για το Βουλγαρικό στρατό. Αν τμήμα του ΕΛΑΣ δεν είχε δράσει βεβιασμένα θα είχε εξοντωθεί όλος ο Βουλγάρικος λόχος. Η μάχη ήταν η μεγαλύτερη του ΕΛΑΣ της Ανατολικής Μακεδονίας.

## Πηγές
* Χατζηαναστασίου Τάσος, Αντάρτες και Καπετάνιοι, εκδοτικός οίκος αδελφών Κυριακίδη, 2003, σελ. 206-7

## Παραπομπές


Κατηγορία:Μάχες του ΕΛΑΣ
Τατουάζ φλας

[thumb|right|250px|Το σετ δημιουργίας [Τατουάζ φλας περιλαμβάνει λευκό χαρτί στένσιλ και ίσως ένα προσχεδιασμένο χαρτί.]]
Ένα **τατουάζ φλας** είναι ένα στερεότυπο  σχέδιο τατουάζ τυπωμένο ή σχεδιασμένο σε χαρτί ή χαρτόνι και μπορεί να θεωρηθεί ως ένα είδος βιομηχανικού σχεδιασμού. Συνήθως υπάρχει αναρτημένο στους τοίχους των αιθουσών τατουάζ ώστε να δώσει ιδέες στους πελάτες που μπαίνουν. Τα περισσότερα παραδοσιακά τατουάζ φλας έχουν σχεδιαστεί για γρήγορα τατουάζ και για να χρησιμοποιηθούν σε πρόχειρα καταστήματα που χειρίζονται μεγάλο όγκο έτοιμων τατουάζ για τους υποψήφιους πελάτες.

Το τατουάζ φλας είτε ζωγραφίζεται από τον καλλιτέχνη τατουάζ με σκοπό να το χρησιμοποιήσει για επίδειξη στο κατάστημά του ή για να το ανταλλάξει ή να το πουλήσει σε άλλους επαγγελματίες του τατουάζ. Τα χειροποίητα τατουάζ φλας που πωλούνταν σε τοπικό επίπεδο (καταστήματα), έχουν αντικατασταθεί σε μεγάλο ποσοστό από τα σχέδια επαγγελματιών "καλλιτεχνών τατουάζ φλας" που παράγουν φλας με πνευματικά δικαιώματα που θα πουληθούν σε σχετικές εκθέσεις ή μέσω του διαδικτύου. Μέχρι το 2000 ήταν συνηθισμένη πρακτική τα τατουάζ φλας στα περισσότερα στούντιο τατουάζ να εξυπηρετούν περισσότερο για να δώσουν ιδέες στους πελάτες. Τα περισσότερα σχέδια δημιουργούνται από τον καλλιτέχνη τατουάζ βασισμένα σε μια ιδέα του πελάτη. Δεν υπάρχει τυποποιημένο μέγεθος για το φλας, αλλά συναντάται πιο συχνά έτοιμο για εκτύπωση σε διαστάσεις 11x14 ιντσών στη Βόρεια Αμερική, και σε μέγεθος χαρτιού Α3 στην Ευρώπη. Το τατουάζ φλας μπορεί να έχει ή όχι περίγραμμα, που είναι γνωστό ως γραμμικό σχέδιο. Αυτό το σχέδιο συνήθως εκτυπώνεται σε ξεχωριστό φύλλο χαρτιού, πράγμα που είναι βολικό για τον καλλιτέχνη τατουάζ, ο οποίος διαφορετικά θα έπρεπε να το σχεδιάσει μόνος του.
## Δείτε ακόμα
* Τροποποίηση σώματος
* Χάραγμα
* Μηχανή τατουάζ
## Παραπομπές


Κατηγορία:Τατουάζ - Δερματοστιξία
Τατουάζ μαρκέζαν

Το **τατουάζ μαρκέζαν** είναι ένα είδος τατουάζ που προέρχεται από τις νήσους Μαρκέζας του Νότιου Ειρηνικού. Τα συγκεκριμένα τατουάζ μπορούν να αναγνωριστούν από σύμβολα που χρησιμοποιούνται ως «σήματα κατατεθέν», όπως τα γκέκο, οι σαρανταποδαρούσες, το τίκι, ο Σταυρός Μαρκέζαν (ο οποίος επίσης συχνά συγχέεται με άλλα σχέδια) και άλλα γεωμετρικά σχέδια. Τα σχέδια Μαρκέζαν ξεχωρίζουν από τη χρήση συμβόλων και συγκεκριμένο τρόπο καλλιτεχνικής απόδοσης των γραμμών, των τόξων και των κύκλων, που αποδίδονται μοναδικά και συνδέονται με την ιστορία των νησιών του Νότιου Ειρηνικού. Τα τατουάζ μαρκέζαν αποτελούν μέρος της τέχνης του πολυνησιακού τατουάζ. Ο Σταυρός Μαρκέζαν συχνά ενσωματωνόταν σε μεγαλύτερα σχέδια Πολυνησιακού τατουάζ, καθώς συμβολίζει την ισορροπία μεταξύ των στοιχείων και την αρμονία.
## Παράδοση
Τα αγόρια έκαναν το πρώτο τατουάζ στην εφηβεία με συγκεκριμένο τελετουργικό και μέχρι τα γηρατειά τους κατέληγαν να έχουν τατουάζ σε όλο τους το σώμα. Και οι γυναίκες είχαν επίσης τατουάζ, αλλά όχι τόσο εκτεταμένα όσο οι άνδρες. Τα σχέδια είχαν πολλά κοινά συμβολικά μοτίβα, αλλά ποτέ δεν αντιγράφονταν στην εντέλεια. Τα τατουάζ του κάθε ατόμου ήταν διαφορετικά και συμβόλιζαν την κληρονομιά, τα επιτεύγματα, το συγκεκριμένο νησί απ' όπου το άτομο καταγόταν και την οικογενειακή του κατάσταση.

Οι ναυτικοί στα πλοία του καπετάνιου Τζέιμς Κουκ και άλλοι εξερευνητές από τη Δύση μετέφεραν τα τατουάζ πίσω στις πατρίδες τους, έχοντας επηρεαστεί από τα σχέδια που είχαν δει από τους κατοίκους των νησιών αυτών. Αυτά τα πρώιμα τατουάζ στα σώματα των ναυτικών, ξεκίνησαν την εκ νέου εισαγωγή του τατουάζ στη Δύση.

Αυτά τα τατουάζ εξακολουθούν να γίνονται στις νήσους Μαρκέζας, αν και τώρα γίνονται με μηχάνημα τατουάζ και όχι με τις παραδοσιακές μεθόδους.
## Εξωτερικοί σύνδεσμοι
*Τατουάζ Μαρκέζαν

## Παραπομπές


Κατηγορία:Τατουάζ - Δερματοστιξία
Μπιργκίτε Χιορτ Σόρενσεν

Η **Μπιργκίτε Χιορτ Σόρενσεν** (*Birgitte Hjort Sørensen*, 16 Ιανουαρίου 1982) είναι Δανή ηθοποιός.

Έχει γίνει ευρέως γνωστή από τη συμμετοχή της στην τηλεοπτική σειρά ** στον ρόλο της δημοσιογράφου *Κατρίνε Φόνσμαρκ*. Κατόπιν έπαιξε στο *Pitch Perfect 2* και σε ένα επεισόδιο της επιτυχημένης τηλεοπτικής σειράς Game of Thrones. Το 2016 εμφανίστηκε στην τηλεοπτική σειρά *[[Vinyl]]* και έπαιξε για πρώτη φορά στο Μπρόντγουεϊ στο έργο *Επικίνδυνες σχέσεις*. Το 2017 έπαιξε στο *3 things* με συμπρωταγωνιστή τον Νικολάι Κόστερ-Βαλντάου.

## Φιλμογραφία
### Κινηματογράφος
*2008 Kandidaten 
*2009 Ved verdens ende
*2010 Sandheden om mænd
*2011 Magi i luften 
*2012 Marie Krøyer 
*2014 Με σειρά εξαφάνισης
*2014 Automata
*2015 Pitch Perfect 2
*2015 Sommeren '92 
*2017 3 things 
### Τηλεόραση
*2005 Ørnen: En krimi-odyssé
*2008 Maj & Charlie
*2010-2013 
*2015 Game of Thrones: Hardhome
*2016 Vinyl

## Παραπομπές


Κατηγορία:Δανέζες ηθοποιοί κινηματογράφου
Κατηγορία:Δανέζες ηθοποιοί τηλεόρασης
Πίλου Άσμπεκ

Ο **Πίλου Άσμπεκ** (Pilou Asbæk) (1982) είναι Δανός ηθοποιός.

Έγινε γνωστός από την τηλεοπτική σειρά ** (2010-2013) στον ρόλο του *Κάσπερ Γιουλ*. Το 2011 έλαβε το Βραβείο Ανερχόμενου Ηθοποιού στο Διεθνές Φεστιβάλ Κινηματογράφου του Βερολίνου.

Από το 2016 συμμετέχει στο *[[Game of Thrones]]*, όπου υποδύεται τον *Γιούρον Γκρεϊτζόι*.

Έχει συμμετάσχει σε αρκετές ταινίες, όπως: *[[Πειρατεία στον ωκεανό]]* και *[[Η απόφαση]]* (που προτάθηκε για Όσκαρ Καλύτερης Ξενόγλωσσης Ταινίας), καθώς και στο *[[Το φάντασμα στο κέλυφος]]*.

Το 2014, όταν και φιλοξένησε η Δανία τον διαγωνισμό της Eurovision, ήταν ένας από τους παρουσιαστές της διοργάνωσης.

## Φιλμογραφία
### Κινηματογράφος
*2008 To verdener 
*2008 Comeback 
*2010 R
*2010 Επικίνδυνη σιωπή
*2011 Bora Bora
*2012 Πειρατεία στον ωκεανό
*2013 Sex, Drugs & Taxation
*2014 Lucy
*2015 Η απόφαση
*2016 Ben-Hur 
*2017 Το φάντασμα στο κέλυφος
### Τηλεόραση
*2009 The killing
*2010-2013 
*2013 Οι Βοργίες
*2014 1864
*2016-σήμερα Game of Thrones

## Παραπομπές


Κατηγορία:Δανοί ηθοποιοί κινηματογράφου
Κατηγορία:Δανοί ηθοποιοί τηλεόρασης

Κατηγορία:Διαγωνισμός Τραγουδιού Eurovision 2016
Συμμετοχή της Ρωσίας στους Θερινούς Ολυμπιακούς Αγώνες 2016

Η **[[Ρωσία]]** στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες του 2016]]** που πραγματοποιήθηκαν στο Ρίο ντε Τζανέιρο, εκπροσωπήθηκε από τη Ρωσική Ολυμπιακή Επιτροπή (ОКР). Αυτή ήταν η έκτη συνεχόμενη εμφάνισή της στους Ολυμπιακούς Αγώνες ως ανεξάρτητο έθνος.

Στις 18 Ιουλίου του 2016 μια ανεξάρτητη έρευνα που ανατέθηκε από τον Παγκόσµιο Οργανισµό Αντιντόπινγκ (WADA) ανέφερε ότι το Υπουργείο Αθλητισμού και η Ομοσπονδιακή Υπηρεσία Ασφαλείας της Ρωσίας, είχαν δημιουργήσει ένα κρατικό πρόγραμμα ντόπινγκ, το οποίο θα κάλυπτε έως και θετικά δείγματα. Βάσει αυτών των ευρημάτων, η Διεθνής Ολυμπιακή Επιτροπή (ΔΟΕ) προχώρησε σε έκτακτη συνεδρίαση για να εξετάσει τoν απoκλεισμό της Ρωσίας από τους Θερινούς Ολυμπιακούς Αγώνες.

Στις 24 Ιουλίου του 2016, η Διεθνής Ολυμπιακή Επιτροπή ανακοίνωσε ότι οι Ρώσοι αθλητές μπορούν να συμμετέχουν στους Ολυμπιακούς Αγώνες, μόνο εάν μπορέσουν να αποδείξουν ότι δεν έχουν χρησιμοποιήσει απαγορευμένες ουσίες (ντόπινγκ) πριν τους Αγώνες. Στις 4 Αυγούστου του 2016, 279 αθλητές βρέθηκαν καθαροί για να αγωνιστούν, ενώ 110 αποκλείστηκαν λόγω του ρωσικού σκανδάλου ντόπινγκ.

## Παραπομπές


## Εξωτερικοί σύνδεσμοι
*Η επίσημη ιστοσελίδα της Ρωσικής Ολυμπιακής Επιτροπής

Ρωσία
Θερινοί Ολυμπιακοί Αγώνες 2016
Κόκκινο Οχυρό

To **Κόκκινο Οχυρό** ήταν η κατοικία του Μουγκάλ αυτοκράτορα για περίπου 200 χρόνια, μέχρι το 1857. Βρίσκεται στο κέντρο του Δελχί και σήμερα στεγάζει μουσεία. Πέρα από το ρόλο του ως αυτοκρατορική κατοικία, ήταν τελετουργικό και πολιτικό κέντρο της κυβέρνησης των Μουγκάλ.

Κατασκευάστηκε το 1648 από τον 5ο Μουγκάλ αυτοκράτορα, τον Σαχ Τζαχάν, ως το ανάκτορο της οχυρωμένης πρωτεύουσας Σαχτζαχαναμπάντ, το σημερινό Παλιό Δελχί, δίπλα στο παλαιότερο οχυρό Σαλιμγκάρχ, το οποίο κατασκευάστηκε το 1546 από τον Ισλάμ Σαχ Σούρι. Το Κόκκινο Οχυρό πήρε το όνομά του από τα τεράστια τείχη από κόκκινο ψαμμίτη. Τα αυτοκρατορικά διαμερίσματα αποτελούντα από σειρές περιπτέρων, συνδεδεμένα με ένα κανάλι γνωστό ως ρέμα του Παραδείσου. Το οχυρό θεωρείται ότι αποτελεί το απόγειο της δημιουργικότητας των Μουγκάλ υπό τον Σάχη Τζαχάν και αν και το ανάκτορο είναι σχεδιασμένο με βάση ισλαμικά πρωτότυπα, αρχιτεκτονικά στοιχεία τυπικά της μουγκάλ αρχιτεκτονικής και αντικατοπτρίζουν την ένωση μογγολικών και περσικών παραδόσεων. Μαζί με το οχυρό Σαλιμγκάρχ, έχει ανακηρυχθεί μνημείο παγκόσμιας κληρονομιάς της UNESCO από το 2007.

Την Ημέρα Ανεξαρτησίας της Ινδίας (15 Αυγούστου), ο Πρωθυπουργός της Ινδίας υψώνει την τρίχρωμη εθνική σημαία στην κύρια πύλη του οχυρού και εκφωνεί λόγο από τους προμαχώνες του.

## Παραπομπές


Κατηγορία:Δελχί
Κατηγορία:Κτίρια και κατασκευές στην Ινδία
Κατηγορία:Μνημεία Παγκόσμιας Κληρονομιάς στην Ινδία
Κατηγορία:Αυτοκρατορία των Μουγκάλ
Γιάννης Μολφέτας (καλαθοσφαιριστής, γεν. 1992)

:*Για προσωπικότητες με ίδιο επίθετο, δείτε: [[Μολφέτας (αποσαφήνιση)|Μολφέτας]]*

Ο **Γιάννης Μολφέτας**, γεννημένος στις 28 Ιανουαρίου 1992 στην Πάτρα, είναι Έλληνας επαγγελματίας καλαθοσφαιριστής με ύψος 1,96μ. αγωνιζόμενος στη θέση τόσο του γκαρντ όσο και του φόργουορντ.

Ξεκίνησε να ασχολείται με το μπάσκετ σε μικρή ηλικία (2003) με την θυγατρική του Απόλλωνα Πατρών ομάδα της Απολλωνιάδας ενώ έχει αγωνιστεί και με την Εθνική Εφήβων όσο έπαιζε με την Απολλωνιάδα.

## Επαγγελματική καριέρα
Τη σαιζόν 2011-12 αγωνίστηκε με την ομάδα της Απολλωνιάδας στη Γ΄ Εθνική με την οποία κατέλαβε την 10η θέση.

Ξεκίνησε την επαγγελματική του καριέρα από την ομάδα του Απόλλωνα Πατρών με τον οποίο σημαντικότερη στιγμή της καριέρας του ήταν η συμμετοχή του στον τελικό Κυπέλλου Ελλάδας τη σαιζόν 2014-15 όπου έχασε από τον Παναθηναϊκό (68-53).

Τον Αύγουστο 2015 υπέγραψε συμβόλαιο συνεργασίας με την ομάδα του Δούκα, με τον οποίο αγωνίστηκε στην Α2 Εθνική για δύο σεζόν. Τον Οκτώβριο του 2017 υπέγραψε στον Πανιώνιο. Τον Αύγουστο 2018 υπέγραψε συμβόλαιο συνεργασίας με την ομάδα του Απόλλωνα Πάτρας.

## Με την εθνική ομάδα
Τη διετία 2009-2010 συμμετείχε στους κόλπους της Εθνικής Ομάδας Εφήβων. Το 2010 αγωνίστηκε στο Πανευρωπαϊκό Πρωτάθλημα Εφήβων (U-18) στο Βίλνιους της Λιθουανίας όπου η Εθνική κατέλαβε την όγδοη θέση.

## Λοιπά στοιχεία
Θείος του είναι ο Ανδρέας Μολφέτας, πρώην καλαθοσφαιριστής, προπονητής και πρόεδρος του Απόλλωνα Πατρών, και ξάδερφός του ο συνονόματός του παλιός καλαθοσφαιριστής του Απόλλωνα Πατρών Γιάννης Μολφέτας.

## Διακρίσεις
* Φιναλίστ Κυπέλλου Ελλάδας (1): 2015

## Παραπομπές


## Εξωτερικοί σύνδεσμοι
* Προφίλ καλαθοσφαιριστή . Ελληνική Ομοσπονδία Καλαθοσφαίρισης (basket.gr). Ανακτήθηκε: 07/08/2016.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Απολλωνιάδας
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Πανιωνίου
Βιβιάν Μπαρμπό

Η **Βιβιάν Μπαρμπό** είναι μια Καναδή εκπαιδευτικός, ακτιβίστρια και πολιτικός, γεννημένη στις 7 Ιουλίου 1941 στο Σαν-Μαρκ της Αϊτής. Έχει διατελέσει πρόεδρος και αντιπρόεδρος του κόμματος Μπλοκ Κεμπεκουά, καθώς και πρόεδρος της φεμινιστικής οργάνωσης Ομοσπονδία γυναικών του Κεμπέκ.

Η Μπαρμπό έχει διατελέσει βουλευτής για την εκλογική περιοχή Πεπινού του Μόντρεαλ. Στις εκλογές του 2006 πέτυχε μια σημαντική νίκη, νικώντας τον πρώην υπουργό των Φιλελεύθερων Πιερ Πετιγκρού. Δύο χρόνια αργότερα, στις εκλογές του 2008, έχασε την εκλογική μάχη από τον Τζάστιν Τρυντώ, ο οποίος την νίκησε ξανά στις εκλογές του 2011.

## Παραπομπές


Κατηγορία:Καναδοί πολιτικοί
Τρέβορ Χάουαρντ

Ο **Τρέβορ Χάουαρντ** (*Trevor Wallace Howard-Smith*, 29 Σεπτεμβρίου 1913 - 7 Ιανουαρίου 1988) ήταν Άγγλος ηθοποιός.
[μικρογραφία|260x260εσ|Ο Χάουαρντ (αριστερά) με τον Φρίντριχ φον Λάντεμπουρ και τη [Ζυλιέτ Γκρεκό στην ταινία *Οι ρίζες του ουρανού* (1958)]]
Σπούδασε υποκριτική στη βασιλική ακαδημία δραματικών τεχνών του Λονδίνου. Θεωρείται ένας από τους πιο γνωστούς Άγγλους ηθοποιούς του 20ού αιώνα και είχε παίξει σε πληθώρα ταινιών, μεταξύ αυτών του Ντέιβιντ Λην, του Κάρολ Ριντ, του Λουκίνο Βισκόντι και του Σίντνεϊ Λουμέτ. Είχε βραβευτεί με BAFTA καλύτερου Βρετανού ηθοποιού για την ταινία *The Key*, ενώ ήταν υποψήφιος για Όσκαρ Α' ανδρικού ρόλου για το *Sons and Lovers*.

## Φιλμογραφία

## Παραπομπές

## Εξωτερικοί σύνδεσμοι
* Ο  

Κατηγορία:Βραβευμένοι με BAFTA Α' Ανδρικού Ρόλου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Απόφοιτοι της Βασιλικής Ακαδημίας Δραματικής Τέχνης
Κλερ Ντέινς

Η **Κλερ Ντέινς** (*Claire Catherine Danes*, 12 Απριλίου 1979) είναι Αμερικανίδα ηθοποιός.

## Βιογραφία
Γεννήθηκε το 1979 στο Μανχάταν. Ξεκίνησε να σπουδάζει ψυχολογία στο Πανεπιστήμιο του Γέιλ, ωστόσο δεν αποφοίτησε ποτέ. Είναι τελειόφοιτη του Ινστιτούτου Θεάτρου του Λι Στράσμπεργκ. Συμμετέχει σε τηλεοπτικές σειρές και ταινίες από την εφηβική της ηλικία. Έχει κερδίσει τέσσερις Χρυσές Σφαίρες, δύο για το *[[Homeland (τηλεοπτική σειρά)|Homeland]]* και μία για το *My So-Called Life* και το *Ζωή σαν τριαντάφυλλο*.

Είναι παντρεμένη από το 2009 με τον επίσης ηθοποιό Χιου Ντάνσι και από το 2012 είναι μητέρα ενός γιου.
## Φιλμογραφία
### Κινηματογράφος

### Τηλεόραση
*1992 Νόμος και τάξη
*1994-1995 My So-Called Life
*2011-... Homeland
*2015 Master of None
## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Ναός του Ουρανού

Ο **Ναός του Ουρανού** (κινεζικά: 天坛; πινγίν: Tiāntán) είναι αυτοκρατορικό συγκρότημα θρησκευτικών κτιρίων το οποίο βρίσκεται στο νοτιοανατολικό τμήμα του κεντρικού Πεκίνου. Το χώρο επισκέπτονταν οι Αυτοκράτορες των δυναστειών Μινγκ και Τσινγκ για ετήσιες τελετές με προσευχές στον ουρανό για καλή σοδειά. Θεωρείται ταοϊστικός ναός, αν και η κινεζική λατρεία του ουρανού, ιδίως από τον μονάρχη, είναι παλαιότερη του Ταοϊσμού.

Ο Ναός του Ουρανού κατασκευάστηκε την περίοδο 1406-1420, κατά τη διάρκεια της βασιλείας του αυτοκράτορα ΓιονγκΛε, περίπου την ίδια περίοδο με την Απαγορευμένη Πόλη, ως Ναός του Ουρανού και της Γης. Επεκτάθηκε τον 16ο αιώνα και μετονομάστηκε σε Ναό του Ουρανού. Το 1998, ο Ναός του Ουρανού ανακηρύχθηκε μνημείο παγκόσμιας κληρονομιάς της UNESCO.

## Κτίρια
Ο ναός καλύπτει συνολικά έκταση 2,73 τετραγωνικών χιλιομέτρων και αποτελείται από τρεις κύριες ομάδες κατασκευών, όλες κτισμένες με βάση αυστηρές φιλοσοφικές απαιτήσεις:
* Η Αίθουσα της Προσευχής για Καλή Σοδειά (祈年殿) είναι κυκλικό κτίριο με τριπλή ριχτή στέγη, έχει διάμετρο 36 μέτρα και ύψος 38. Είναι κτισμένο πάνω σε μαρμάρινη βάση με τρία επίπεδα, όπου ο αυτοκράτορας προσευχόταν για καλή σοδειά. Το κτίριο είναι ξύλινο, χωρίς καρφιά. Το αρχικό κτίριο καταστράφηκε από πυρκαγιά που προκλήθηκε από αστραπή το 1889. Το σημερινό κτίριο χτίστηκε αρκετά χρόνια αργότερα.
* Ο Αυτοκρατορικός Θόλος του Ουρανού (皇穹宇) είναι κυκλικό κτίριο με μονή ριχτή στέγη, κτισμένο σε μαρμάρινη βάση. Βρίσκεται νότια της Αίθουσας της Προσευχής για Καλή Σοδειά, με την οποία μοιάζε αν και μικρότερο. Περιβάλλεται από λείο κυκλικό τοίχο, γνωστό ως Τείχος της Ηχούς. Ο Θόλος συνδέεται με την Αίθουσα της Προσευχής με την γέφυρα με τα κόκκινα σκαλιά, ένα υπερυψωμένο δρόμο μήκους 360 μέτρων.
* Ο Κυκλικός Βωμός (圜丘坛) είναι ο κύριος βωμός. Βρίσκεται νότια του Αυτοκρατορικού Θόλου. Είναι μια κενή κυκλική πλατφόρμα με τρία επίπεδα από μάρμαρο, διακοσμημένο με ανάγλυφους δράκους. Το κέντρο βρίσκεται μια κυκλική πλάκα, γνωστή ως Καρδιά του Ουρανού (天心石) ή Υπέρτατο Γιανγκ (太阳石), όπου ο αυτοκράτορας προσευχόταν για ευνοϊκό καιρό. Κατασκευάστηκε το 1530 από τον αυτοκράτορα Τζιαντζίνγκ και επανακατασκευάστηκε το 1740.

## Παραπομπές


Κατηγορία:Πεκίνο
Κατηγορία:Ναοί
Κατηγορία:Κτίρια και κατασκευές στην Κίνα
Κατηγορία:Μνημεία Παγκόσμιας Κληρονομιάς στην Κίνα
Ο.Φ.Ν. Δόξα Πειραιά

thumb|250px|Η ομάδα της Φαληρικής Ενώσεως του 1924.

Ο **Όμιλος Φιλάθλων Νίκαιας Κορυδαλλού «η Δόξα»**, εν συντομία **Ο.Φ. Δόξα Νίκαιας**, είναι ελληνικός σύλλογος ποδοσφαίρου  και δραστηριοποιείται στη Νίκαια του Πειραιά. Έτος ίδρυσής του είναι το 1922 και αγωνίζεται με χρώματα το πράσινο και το λευκό.

Ιδρύθηκε το 1922 με την ονομασία **Φαληρική Ένωση «Μέγας Αλέξανδρος»** και αποτέλεσε ένα από τα ιδρυτικά μέλη της Ένωσης Ποδοσφαιρικών Σωματείων Πειραιά (ΕΠΣΠ). Αποτέλεσε ένα από τα πρώτα επίσημα αναγνωρισμένα ποδοσφαιρικά σωματεία της Ελλάδας, καθώς αναγνωρίστηκε από τη νεοσύστατη Ελληνική Ποδοσφαιρική Ομοσπονδία (ΕΠΟ) το 1926 με αύξοντα αριθμό μητρώου ΕΠΟ 36. Το 1947 μετονομάστηκε σε **Δόξα Πειραιά**, διατηρώντας όμως το 1922 ως έτος ίδρυσης.

Το 1959 συμπεριλήφθηκε στο πρώτο δελτίο ΠΡΟ-ΠΟ. Ο σύλλογος μετράει 1 συμμετοχή στη Β΄ Εθνική (1964-65) και 4 συμμετοχές στη Δ΄ Εθνική (1985-86, 1986-87, 1990-91, 1991-92). Επίσης την περίοδο 1978-79 κατέκτησε το Κύπελλο Πειραιά, για πρώτη και μοναδική φορά μέχρι σήμερα.

Σημαντικοί ποδοσφαιριστές που πέρασαν ή που αναδείχθηκαν από τη Δόξα αποτελούν μεταξύ άλλων οι 
* Μιχάλης Βουτσαράς
* Γιώργος Δαρίβας
* Βασίλης Τερκεσίδης
* Μίλτος Βρεκούσης
* Στέλιος Βογιατζής
* Εμμανουήλ Φοράκης

## Παραπομπές


## Εξωτερικοί σύνδεσμοι
* Ο Ο.Φ. Δόξα Νίκαιας στην Ε.Π.Σ. Πειραιά

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1922
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1922
Χόκεϊ επί χόρτου στους Θερινούς Ολυμπιακούς Αγώνες 2016

Τα **τουρνουά χόκεϊ επί χόρτου στους Ολυμπιακούς Αγώνες 2016** στο Ρίο ντε Τζανέιρο της Βραζιλίας, πραγματοποιήθηκαν μεταξύ 6 και 19 Αυγούστου στο Ολυμπιακό Κέντρο Χόκεϊ στο Ντεόντορο, στο πλαίσιο της 31ης Ολυμπιάδας. Τα τουρνουά παρουσίασαν αρκετές αλλαγές στη μορφή και τη δομή τους, εν σχέση με τους Ολυμπιακούς Αγώνες του 2012. Εικοσιτέσσερις ομάδες (δώδεκα για τους άνδρες και δώδεκα για τις γυναίκες) μετείχαν στο τουρνουά.

## Πίνακας μεταλλίων

## Παραπομπές


## Εξωτερικοί σύνδεσμοι
*Χόκεϊ επί χόρτου  στο Rio 2016

Κατηγορία:Αθλήματα Θερινών Ολυμπιακών Αγώνων 2016
2016
Ολλανδικό Πρωτάθλημα Επιτραπέζιας Αντισφαίρισης

Το **Ολλανδικό Πρωτάθλημα Επιτραπέζιας Αντισφαίρισης** (ολλανδικά: *Nederlands kampioenschap tafeltennis*) είναι το εθνικό ατομικό πρωτάθλημα στην επιτραπέζια αντισφαίριση της Ολλανδίας, που διοργανώνεται από την Ολλανδική Ομοσπονδία Επιτραπέζιας Αντισφαίρισης (Nederlandse Tafeltennisbond).

Πραγματοποιείται κάθε χρόνο και αναδεικνύει τους πρωταθλητές Ολλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1935.

## Κάτοχοι μεταλλίων

thumb|right|Ο 7 φορές πρωταθλητής στο απλό ανδρών, Μπερτ Όνες.
thumb|right|Ο 12 φορές πρωταθλητής στο απλό ανδρών, Μπερτ φαν ντερ Χελμ.
thumb|right|Ο 6 φορές πρωταθλητής στο απλό ανδρών, Πολ Χάλνταν.
thumb|right|Ο 6 φορές πρωταθλητής στο απλό ανδρών, Τρίνκο Κιν.
thumb|right|Η 14 φορές πρωταθλήτρια στο απλό γυναικών, Μπετίνε Φρίσεκοπ.
thumb|right|Η 10 φορές πρωταθλήτρια στο απλό γυναικών, Λι Τζιάο.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1935–1939, 1941–1944, 1946–τώρα
*Απλό Γυναικών: 1935–1939, 1941–1944, 1946–τώρα
*Διπλό Ανδρών: 1936–1939, 1941–1944, 1946–τώρα
*Διπλό Γυναικών: 1936–1939, 1941–1944, 1946–τώρα
*Διπλό Μικτό: 1936–1939, 1941–1944, 1946–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ολλανδικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στην Ολλανδία
Κατηγορία:Εθνικές διοργανώσεις επιτραπέζιας αντισφαίρισης
Άνα Τόρρεντ

Η **Άνα Τόρρεντ** είναι Ισπανίδα ηθοποιός.

Ξεκίνησε την καριέρα της στην παιδική της ηλικίας, πρωταγωνιστώντας στις ταινίες *[[Το πνεύμα του μελισσιού]]* και *[[Θρέψε κοράκια]]*. Ως ενήλικη, ο πιο επιτυχημένος ρόλος της ήταν το 1996 στην ταινία *Tesis* του Αλεχάντρο Αμενάμπαρ.

## Φιλμογραφία
*1973 Το πνεύμα του μελισσιού
*1976 Θρέψε κοράκια
*1977 Ελίζα ψυχούλα μου
*1980 El nido 
*1989 Sangre y arena
*1996 Tesis
*1999 Yoyes
*2004 Iris 
*2005 A life in suitcases 
*2008 Η άλλη ερωμένη του βασιλιά 
*2011 There be dragons

Κατηγορία:Ισπανοί ηθοποιοί
Μαρτίνα Γκέντεκ

Η **Μαρτίνα Γκέντεκ** (1961) είναι Γερμανίδα ηθοποιός.

Έχει γίνει γνωστή από τους ρόλους της στις ταινίες *[[Οι ζωές των άλλων]]* και *[[Το σύμπλεγμα Baader Meinhof]]*. Έχει κερδίσει το Βραβείο Α’ Γυναικείου Ρόλου από τα German Film Awards για την ταινία *Bella Martha* και την Αργυρή Άρκτο καλύτερης ερμηνείας για το *Ο καθοδηγητής* (από κοινού με όλο το καστ).

## Ενδεικτική φιλμογραφία
*1997 Das Leben ist eine Baustelle.
*2001 Bella Martha
*2006 Ο καθοδηγητής - Ο εξομολογητής
*2006 Οι ζωές των άλλων
*2006 Ξέφρενη ζωή
*2008 Το σύμπλεγμα Baader Meinhof
*2012 Η πόρτα
*2012 Ο τοίχος
*2013 Αγνωσία
*2013 Η μοναχή
*2013 Νυχτερινό τρένο για τη Λισαβόνα
*2013 The Nun
*2014 Το τέλος της υπομονής
*2016 Το ημερολόγιο της Άννα Φρανκ

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Βαυαροί
Κατηγορία:Γερμανίδες ηθοποιοί κινηματογράφου
Στίπε Έρκεγκ

Ο **Στίπε Έρκεγκ** (ορθή προφορά: **Στίπε Έρτσεκ**) (*Stipe Erceg*, 30 Οκτωβρίου 1974) είναι Γερμανοκροάτης ηθοποιός.

Γεννήθηκε το 1974 στο Σπλιτ της τότε Σοσιαλιστικής Δημοκρατίας της Κροατίας και σε ηλικία τεσσάρων ετών εγκαταστάθηκε στο Τύμπιγκεν της Γερμανίας. Σπούδασε υποκριτική στο Ευρωπαϊκό Θεατρικό Ινστιτούτο στο Βερολίνο από το 1996 ως το 2000.

## Φιλμογραφία
### Κινηματογράφος
*2003 Der Typ 
*2004 Yugotrip 
*2004 Οι μέρες της αφθονίας σας είναι μετρημένες
*2005 Stadt als Beute 
*2008 Little Paris 
*2008 Το σύμπλεγμα Baader Meinhof
*2009 Chaostage 
*2011 Ο άγνωστος
*2012 Η τέταρτη δύναμη
*2014 Θαμμένες φωνές
*2015 Taxi 
*2015 Ελιξήριο
*2017 Letzte Spur Berlin
### Τηλεόραση
*2004 Die Kirschenkönigin
*2010 Ein starkes Team
*2011 Der Staatsanwalt
*2016 Der Kroatien Krimi

## Παραπομπές


Κατηγορία:Κροάτες ηθοποιοί
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Γερμανοί κροατικής καταγωγής
Μιχάλης Βουτσαράς

Ο **Μιχάλης Βουτσαράς** (Ρουφ, 12 Δεκεμβρίου 1935 - Αθήνα, 27 Φεβρουαρίου 2026) ήταν Έλληνας διεθνής ποδοσφαιριστής που αγωνιζόταν ως τερματοφύλακας.

## Καριέρα
### Συλλογική καριέρα
Ξεκίνησε το ποδόσφαιρο το 1952, στην ηλικία των 17 ετών, από την Άμυνα Ρουφ, ανεξάρτητη ομάδα από την περιοχή Αθήνας που γεννήθηκε και μεγάλωσε, το Ρουφ. Το 1954 μεταγράφηκε στη Δόξα Πειραιά, με τη φανέλα της οποίας αγωνίστηκε με επιτυχία για 2 χρόνια στα επίσημα Πειραϊκά πρωταθλήματα. Το 1956 μεταγράφηκε στον Παναθηναϊκό, με τη φανέλα του οποίου αγωνίστηκε μέχρι και το 1967, όποτε και τερμάτισε την καριέρα του στην ηλικία των 31 ετών, βιώνοντας τις καλύτερες στιγμές της ποδοσφαιρικής σταδιοδρομίας του. Στα πρώτα του φιλικά με τον Παναθηναϊκό, υπέστη σοβαρό τραυματισμό και έμεινε 6 μήνες εκτός δράσης. Το 1957 καθιερώθηκε στην πρώτη ομάδα και μέχρι το 1963 ήταν βασικός, όμως με τον ερχομό των Τάκη Οικονομόπουλου και Ηρακλή Βόμβα, έπαιζε βασικός κυριότερα στους εκτός έδρας αγώνες. Με τον Παναθηναϊκό αναδείχθηκε 5 φορές πρωταθλητής Ελλάδας (1960, 1961, 1962, 1964, 1965) και 1 φορά κυπελλούχος (1967).

### Εθνική ομάδα

Με την Εθνική Ελλάδας είχε μία συμμετοχή, στον εκτός έδρας αγώνα με τη Γερμανία, στις 22-10-1961, για τα προκριματικά του Παγκοσμίου Κυπέλλου.

## Θάνατος
Απεβίωσε στις 27 Φεβρουαρίου 2026, σε ηλικία 90 ετών.

## Παραπομπές


Κατηγορία:Ποδοσφαιριστές Παναθηναϊκού
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Νίνα Χος

Η **Νίνα Χος** (*Nina Hoss*) είναι Γερμανίδα ηθοποιός.

Γεννήθηκε το 1975 στη Στουτγκάρδη της Γερμανίας και σπούδασε υποκριτική στη δραματική σχολή του Ernst Busch στο Βερολίνο. Έχει κερδίσει δύο βραβεία καλύτερης ανερχόμενης ηθοποιού: τη Χρυσή Κάμερα το 1997 και το βραβείο Shooting Star το 2000. Κέρδισε την Αργυρή Άρκτο καλύτερης ηθοποιού το 2007 για την ερμηνεία της στην ταινία *[[Yella]].* To 2015 έλαβε υποψηφιότητα για το βραβείο Σωματείου ηθοποιών μαζί με όλο το καστ για τη σειρά Homeland.

Από το 2012 βρίσκεται το όνομά της στη Λεωφόρο των Αστέρων στο Βερολίνο.

## Φιλμογραφία
### Κινηματογράφος
*1996 Das Mädchen Rosemarie (τηλεταινία)
*1998 Liebe deine Nächste! 
*1999 Der Vulkan 
*2002 Epsteins Nacht 
*2003 Wolfsburg 
*2006 Ξέφρενη ζωή
*2007 Yella
*2008 Το ημερολόγιο μιας ανώνυμης
*2008 Jerichow. Όνειρα απατηλά
*2008 Η γυναίκα του αναρχικού
*2010 Wir sind die Nacht
*2011 Fenster zum Sommer 
*2012 Μπάρμπαρα
*2013 Gold
*2014 Ο Νο1 καταζητούμενος
*2014 Το τραγούδι του φοίνικα
*2017 Επιστροφή στο Μόντοκ

### Τηλεόραση
*2004 Bloch
*2014-2017 Homeland

## Παραπομπές


Κατηγορία:Γερμανίδες ηθοποιοί τηλεόρασης
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί θεάτρου
Κατηγορία:Γυναίκες ηθοποιοί ραδιοφώνου
Γιάννης Μολφέτας

:*Για προσωπικότητες με ίδιο επίθετο, δείτε: [[Μολφέτας (αποσαφήνιση)|Μολφέτας]]*

Ο **Γιάννης Μολφέτας**, γεννημένος στις 10 Ιανουαρίου 1973 στην Πάτρα, είναι Έλληνας παλαίμαχος επαγγελματίας καλαθοσφαιριστής. Έχει ύψος 1,93 μ. και αγωνιζόταν στη θέση του σούτινγκ γκαρντ. Ξεκίνησε να ασχολείται με το μπάσκετ σε μικρή ηλικία με την ομάδα του Απόλλωνα Πατρών με τον οποίο κατέκτησε το Πανελλήνιο Πρωτάθλημα Εφήβων του 1992 στο οποίο αναδείχθηκε πολυτιμότερος παίκτης.

## Επαγγελματική καριέρα
Ξεκίνησε την επαγγελματική του καριέρα από την ομάδα του Απόλλωνα Πατρών με τον οποίο σημαντικότερη στιγμή της καριέρας του ήταν η συμμετοχή του στον τελικό Κυπέλλου Ελλάδας τη σαιζόν 1996-97 όπου έχασε από τον Ολυμπιακό (80-72), αγώνα στον οποίο σημείωσε 7 πόντους. 

Ύστερα από τραυματισμό στο γόνατό του σταμάτησε νωρίς την (επαγγελματική) καριέρα του.

Την τετραετία 2005-2009 αγωνίστηκε για την ομάδα της Απολλωνιάδας Πάτρας με την οποία τις σαιζόν 2005-06, 2006-07 και 2007-08 αγωνίστηκε στην Γ΄ Εθνική.

## Με την εθνική ομάδα
Τη διετία 1991-1992 συμμετείχε στους κόλπους της Εθνικής Ομάδας Εφήβων. Το 1992 αγωνίστηκε στο Πανευρωπαϊκό Πρωτάθλημα Εφήβων.

## Λοιπά στοιχεία
Πατέρας του ήταν ο Ανδρέας Μολφέτας, πρώην καλαθοσφαιριστής, προπονητής και πρόεδρος του Απόλλωνα Πατρών, και ξάδερφός του είναι ο συνονόματός του καλαθοσφαιριστής του Απόλλωνα Πατρών Γιάννης Μολφέτας.

## Τίτλοι
* Πανελλήνιο Πρωτάθλημα Εφήβων: 1992

## Διακρίσεις
* Φιναλίστ Κυπέλλου Ελλάδας (1): 1997
* Πολυτιμότερος Παίκτης (MVP) Πανελλήνιου Πρωταθλήματος Εφήβων: 1992

## Παραπομπές


## Εξωτερικοί σύνδεσμοι
* Προφίλ καλαθοσφαιριστή . Ελληνική Ομοσπονδία Καλαθοσφαίρισης (basket.gr). Ανακτήθηκε: 07/08/2016.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Απολλωνιάδας
Μολφέτας (αποσαφήνιση)

Με το επίθετο **Μολφέτας** μπορεί να αναφέρονται:

* Ο Ανδρέας Μολφέτας, πρώην καλαθοσφαιριστής, προπονητής και πρόεδρος του Απόλλωνα Πατρών.
* Ο Γιάννης Μολφέτας, γεν. 1973, πρώην καλαθοσφαιριστής και τιμ μάνατζερ του Απόλλωνα Πατρών.
* Ο Γιάννης Μολφέτας (καλαθοσφαιριστής, γεν. 1992), καλαθοσφαιριστής του Απόλλωνα Πατρών.
Τέιλορ Μόμσεν

Η **Τέιλορ Μισέλ Μόμσεν** (αγγλικά: *Taylor Michel Momsen*, 26 Ιουλίου 1993) είναι Αμερικανίδα τραγουδίστρια, στιχουργός, ηθοποιός και μοντέλο. Είναι περισσότερο γνωστή για τον ρόλο της Σίντι Λου στην ταινία ''Ο'' ''Κατεργάρης των Χριστουγέννων'' (2000) και ως Τζένι Χάμφρεϊ στην σειρά *[[Gossip Girl]]* (2007-2012) που προβλήθηκε στο αμερικανικό δίκτυο The CW. Από το 2007 είναι η κεντρική τραγουδίστρια του ροκ συγκροτήματος The Pretty Reckless.

## Μουσική
Η Μόμσεν έχει πει "στη μουσική μπορώ να είμαι ο εαυτός μου" δηλώνοντας "το να υποδύεσαι είναι εύκολο. Το έχω κάνει για τόσο καιρό και το αγαπώ. Αλλά παίζεις ένα χαρακτήρα αντί για τον εαυτό σου. Η μουσική είναι πιο προσωπική γιατί τη γράφεις και εμπλέκεσαι σε κάθε κομμάτι της".

Η Τέιλορ αναφέρει τους Κερτ Κομπέιν, The Beatles, Led Zeppelin, The Who, Pink Floyd, AC/DC και την Σίρλεϊ Μάνσον των Garbage ως κάποιες από τις μουσικές της επιρροές.

Οι Pretty Reckless έχουν κυκλοφορήσει τα άλμπουμ *[[Light Me Up]]* (2010), *[[Going to Hell]]* (2014) και *Who You Selling For* (2016).

## Παραπομπές


## Εξωτερικοί σύνδεσμοι
*

Κατηγορία:Αμερικανίδες τραγουδίστριες
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Νικητές Kerrang! Awards
Κατηγορία:Αμερικανοί φεμινιστές
Κατηγορία:Παιδιά ηθοποιοί
Κατάλογος οβελίσκων στη Ρώμη

Δεκατρείς είναι οι αρχαίοι αιγυπτιακοί οβελίσκοι που τοποθετήθηκαν για τη διακόσμηση των πλατειών της Ρώμης. Οι οβελίσκοι εντάσσονταν συνήθως στο κέντρο ενός μπαρόκ συνόλου, ο Μπερνίνι μάλιστα κατόρθωσε να μετατρέψει ένα οβελίσκο σε μπαρόκ δημιούργημα.
*Οβελίσκος της πλατείας του Αγίου Ιωάννη του Λατερανού. Κόκκινος γρανίτης. Ο αρχαιότερος και ψηλότερος από τους οβελίσκους της Ρώμης (15ος π.Χ. αι., 31 μέτρα). Από τον ναό του Άμμωνα στις Θήβες. https://upload.wikimedia.org/wikipedia/commons/6/62/Obelisco_lateranense.jpg
*Οβελίσκος της Πιάτσα ντελ Πόπολο (Ραμσής Β΄, 13ος π.Χ. αι., 24 μέτρα). Από την Ηλιούπολη. https://it.wikipedia.org/wiki/Obelisco_Flaminio#/media/File:Flaminio_obelisk.jpg
*Οβελίσκος της Πιάτσα Μοντετσιτόριο (6ος αι. π.Χ. από την Ηλιούπολη κι αυτός). Γρανίτινος με ιερογλυφικά, τοποθετημένος από τον Αύγουστο ως δείκτης ηλιακού ρολογιού. Στη θέση αυτή από το 1787, ύστερα από ανασκαφική ανακάλυψη. https://upload.wikimedia.org/wikipedia/commons/1/12/Obelisk_of_montecitorio_arp.jpg
*Οβελίσκος του Εσκουιλίνου λόφου. Δίπλα στη Σάντα Μαρία Ματζόρε.
*Οβελίσκος της πλατείας Σάντα Μαρία σόπρα Μινέρβα. Ευφάνταστη σύλληψη του Μπερνίνι που στήριξε τον οβελίσκο σ’ ένα μικρό ελέφαντα με πλούσια σέλα. https://upload.wikimedia.org/wikipedia/commons/a/a3/Elephant_and_Obelisk_-_Bernini.jpg
*Οβελίσκος στην κορυφή της Σκαλινάτα της Πιάτσα ντι Σπάνια. Ρωμαϊκή απομίμηση αιγυπτιακού πρωτοτύπου.
*Οβελίσκος της πλατείας του Κυριναλίου. Από το Μαυσωλείο του Αυγούστου. Υψώθηκε το 1787. https://upload.wikimedia.org/wikipedia/commons/d/df/RomaObeliscoQuirinale.JPG
*Οβελίσκος της Κρήνης των Τεσσάρων Ποταμών στην Πιάτσα Ναβόνα με ιερογλυφικά. Μεγαλειώδης σύνθεση του Μπερνίνι.

*Οβελίσκος της πλατείας του Αγίου Πέτρου. Αιγυπτιακός, αλλά χωρίς ιερογλυφικά. https://upload.wikimedia.org/wikipedia/commons/2/2e/Vatican_Piazza_San_Pietro_Obelisk.jpg
*Οβελίσκος της Πιάτσα Ροτόντα. Εποχής Ραμσή Β΄, από κόκκινο μάρμαρο, τοποθετημένος πάνω σε αναγεννησιακή κρήνη του Τζάκομο ντελλα Πόρτα τον 18ο αι. https://upload.wikimedia.org/wikipedia/commons/b/b2/RomaObeliscoRotonda.jpg

## Παραπομπές


Κατηγορία:Οβελίσκοι
Κατηγορία:Μνημεία στην Ιταλία
Winterbane

Το "**Winterbane**" (ή "**Winter Bane**") είναι ένα τραγούδι του νορβηγικού black metal γκρουπ Abbath. Κυκλοφόρησε ως το πρώτο τους single το 2015, ενώ εμφανίστηκε και στο άλμπουμ *[[Abbath (άλμπουμ)|Abbath]]*. Θεωρείται ένα από τα καλύτερα τραγούδια του δίσκου.

## Προσωπικό
* Abbath Doom Occulta - φωνητικά, κιθάρα
* King ov Hell - μπάσο
* Creature - ντραμς

## Παραπομπές

Κατηγορία:Τραγούδια του 2016
Πολ Λάβερτι

Ο **Πολ Λάβερτι** είναι Σκωτσέζος σεναριογράφος και δικηγόρος.

Γεννήθηκε το 1957 στην Καλκούτα της Ινδίας. Έχει γράψει σενάρια σε αρκετές ταινίες του Κεν Λόουτς και δύο από αυτές έχουν κερδίσει τον Χρυσό Φοίνικα (*[[Ο άνεμος χορεύει το κριθάρι]]* και *[[Εγώ, ο Ντάνιελ Μπλέικ]]*). Επίσης έγραψε το σενάριο στην ταινία *[[Ακόμα και η βροχή]]*, την οποία σκηνοθέτησε η σύντροφός του, Ιθίαρ Μπογιαΐν. Το 2006 κέρδισε το βραβείο καλύτερου σεναρίου στο Φεστιβάλ των Καννών για την ταινία *Γλυκά δεκάξι* και το 2010 κέρδισε στο Φεστιβάλ του Βερολίνου το βραβείο Κοινού για την ταινία *Ακόμα και η βροχή*.

## Κινηματογραφικά σενάρια
*1996 Το τραγούδι της Κάρλα
*1998 Το όνομά μου είναι Τζο
*2000 Ψωμί και τριαντάφυλλα
*2002 Eleven Minutes, Nine Seconds, One Image: September 11
*2002 Γλυκά δεκάξι
*2004 Ένα τρυφερό φιλί
*2005 Tickets
*2006 Ο άνεμος χορεύει το κριθάρι
*2009 Looking for Eric
*2010 Ιρλανδέζικος δρόμος
*2010 Ακόμα και η βροχή
*2011 Katmandú, un espejo en el cielo
*2012 Το μερίδιο των αγγέλων
*2014 Jimmy's Hall
*2016 Η ελιά
*2016 Εγώ, ο Ντάνιελ Μπλέικ
## Παραπομπές


Κατηγορία:Σκωτσέζοι σεναριογράφοι
Συμμετοχή της Ελλάδας στους Θερινούς Παραολυμπιακούς Αγώνες 2016

Η **[[Ελλάδα]]** στους **[[Θερινοί Παραολυμπιακοί Αγώνες 2016|Θερινούς Παραολυμπιακούς Αγώνες του 2016]]** που πραγματοποιούνται στο Ρίο ντε Τζανέιρο, εκπροσωπείται από την Ελληνική Παραολυμπιακή Επιτροπή (ΕΠΕ). Συνολικά, θα λάβουν μέρος 54 αθλητές σε 11 αθλήματα.

## Μετάλλια

| width=78% align=left valign=top |

| width=22% align=left valign=top |

## Δείτε επίσης
* Συμμετοχή της Ελλάδας στους Θερινούς Ολυμπιακούς Αγώνες 2016
*Συμμετοχή της Ελλάδας στους Παραολυμπιακούς Αγώνες

## Παραπομπές


## Εξωτερικόι σύνδεσμοι
*Η επίσημη ιστοσελίδα της Ελληνικής Παραολυμπιακής Επιτροπής

Κατηγορία:Θερινοί Παραολυμπιακοί Αγώνες 2016
Abzû

Το ***Abzû*** (ή *ABZÛ*) είναι βιντεοπαιχνίδι περιπέτειας που αναπτύχθηκε από την Giant Squid Studios και εκδόθηκε από την 505 Games για το PlayStation 4 και τα Microsoft Windows, στις 2 Αυγούστου του 2016.

## Ιστορία και σχεδιασμός
Το *Abzû* ανακοινώθηκε στο συνέδριο της Sony Computer Entertainment στην έκθεση E3 του 2014, το πρώτο παιχνίδι υπό την ομάδα ανάπτυξης Giant Squid, που δημιουργήθηκε από τον διευθύνων τέχνης των παιχνιδιών *[[Flower]]* και *[[Journey]]*, Ματ Νάβα. Ο τίτλος του παιχνιδιού προέρχεται από τις αρχαίες λέξεις "ab" (ωκεανός) και "zu" (το να γνωρίζεις), και αποσκοπεί να σημαίνει "ωκεανός σοφίας". Επιπλέον, Abzu είναι το όνομα ενός αρχαίου Μεσσοποταμικού θεού της θάλασσας.

Το παιχνίδι παρουσιάζεται σαν προσομοιωτής κολύμβησης, που δίνει έμφαση στην εξερεύνηση ειρηνικών ωκεανών την αλληλεπίδραση με θαλάσσια ζώα. Επίσης, προσομοιώνει τις συμπεριφορές των κοπαδιών και των αρπακτικών ψαριών. Η διαδικασία του παιχνιδιού είναι περισσότερο γραμμική παρά ανοιχτού κόσμου, αν και τα περιβάλλοντα είναι σχεδιασμένα με τρόπο τέτοιο, ώστε να ενθαρρύνουν την εξερεύνηση. Ξεχωριστά κεφάλαια του παιχνιδιού τοποθετούνται σε διαφορετικά σημεία της θάλασσας συμπεριλαμβανομένων σπηλιών, βαθείς ωκεανούς, κοραλλιογενείς υφάλους και πλημμυρισμένα ερείπια.

## Υποδοχή

## Παραπομπές


## Εξωτερικοί σύνδεσμοι
* 
* 

Κατηγορία:Βιντεοπαιχνίδια της 505 Games
Κατηγορία:Βιντεοπαιχνίδια του 2016
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια τέχνης
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια scuba diving
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Τικάλ

Το **Τικάλ** (*Tikal*) είναι αρχαία πόλη των Μάγια η οποία βρίσκεται στο τροπικό δάσος της βόρειας Γουατεμάλας. To Τικάλ ήταν πρωτεύουσα ενός από των ισχυρότερων βασιλείων των αρχαίων Μάγια. Είναι ένας από τους μεγαλύτερους αρχαιολογικούς χώρους και αστικά κέντρα του προκολομβιανού πολιτισμού των Μάγια. Γύρω από τον αρχαιολογικό χώρο βρίσκονται υγροβιότοποι, σαβάνα και τροπικά δάση πλατύφυλλων και φοινίκων όπου διαβιούν πάνω από 100 είδη θηλαστικών, 330 είδη πτηνών και 2000 είδη ανώτερων φυτών.

Αν και η μνημειακή αρχιτεκτονική του χρονολογείται από τον 4ο αιώνα π.Χ., το Τικάλ έφτασε στο απόγειό του κατά τη διάρκεια της κλασσικής εποχής, π. 200 με 900 μ.Χ. Κατά τη διάρκεια αυτής της περιόδου, η πόλη κυριαρχούσε σε μεγάλο τμήμα της περιοχής των Μάγια πολιτικά, οικονομικά και στρατιωτικά, ενώ αλληλοεπιδρούσε με περιοχές σε όλη τη Μεσοαμερική, όπως το Τεοτιχουάκαν στην κοιλάδα του Μεξικού, το οποίο πιθανόν το Τικάλ κατέκτησε τον 4ο αιώνα μ.Χ.. Μετά το τέλος της κλασσικής περιόδου, υπάρχουν στοιχεία ότι τα ανάκτορα κάηκαν, ενώ παράλληλα ο πληθυσμός άρχισε να μειώνεται, μέχρι την εγκατάλειψη του χώρο στο τέλος του 10ου αιώνα.

Αν και η ύπαρξη των ερειπίων ήταν γνωστή στους ντόπιους, ο χώρος έγινε ευρύτερα γνωστός στα μέσα του 19ου αιώνα, όταν ο Αμπρόσιο Τουτ ανέφερε την ύπαρξη ερειπίων στη La Gaceta, μια εφημερίδα της Γουατεμάλας, η οποία ονόμασε το χώρο Τικάλ. Μετά την αναδημοσίευση της αναφοράς στο περιοδικό της Επιστημονικής Ακαδημίας του Βερολίνου το 1853, οι αρχαιολόγοι και κυνηγοί θησαυρών άρχισαν να επισκέπτονται το δάσος. Η καταγραφή του χώρου άρχισε τη δεκαετία του 1880. Εκτεταμένες ανασκαφές έλαβαν χώρα από το 1956 μέχρι το 1970 από το πανεπιστήμιο της Πενσιλβανία. To 1979, το Εθνικό Πάρκο Τικάλ ανακηρύχθηκε μνημείο παγκόσμιας κληρονομιάς από την UNESCO και είναι μικτό.  

Στον πυρήνα του χώρου βρίσκεται η Μεγάλη Πλατεία, με δύο μεγάλους ναούς-πυραμίδες στην ανατολική και δυτική πλευρά. Στη βόρεια πλευρά βρίσκεται η βόρεια ακρόπολη και νότια η κεντρική ακρόπολη. Δυτικά της νότιας ακρόπολης βρίσκεται η πλατεία των εφτά ναών και ακόμη πιο δυτικά το συγκρότημα του χαμένου κόσμου. Άλλα ενδιαφέροντα σημεία είναι τα συγκροτήματα των διπλών πυραμίδων, καθώς και οι δομές ύδρευσης.

## Παραπομπές


## Βιβλιογραφία

* 
* 
* 
* 

## Εξωτερικοί σύνδεσμοι

*Πληροφορίες στο www.tikalpark.com
*Επίσημος ιστότοπος, Υπουργείο Πολιτισμού και Αθλητισμού της Γουατεμάλας 
*Εθνικό Πάρκο Τικάλ  άρθρο στην ιστοσελίδα whc.unesco.org
*Τικάλ  άρθρο στην ιστοσελίδα www.history.com

κατηγορία:Μάγια
κατηγορία:Μνημεία Παγκόσμιας Κληρονομιάς στη Γουατεμάλα